Isegi Šveitsi juhtivad teadlased on kutsunud üles kõiki maid ignoreerima Kampinost ja Harzi. Nad kirjutasid, et kuigi Euroopa vajab väga ilveseid ja Harzi metsa mahub neid 30-40, tuleb Harzi ja Kampinose projektid peatada, sest seal ei tehta teadust, ei uurita ega üldistata oma või teiste kogemusi ja kõik uus jääb arvamuste tasemele. Selle asemel, et luua teoreetiline baas ja korralikult ette valmistuda projekti teostamiseks, hakkasid põlualused kohe tööle konkreetsete loomadega, seades sellega ohtu kogu Euroopat. (Tõepoolest ohtlik eeskuju bürokraatlikule Euroopale, kui veel kusagil asutakse kohe ja hingega tööle.) Sealsamas tunnistab kirjutaja, miks ollakse Harzi peale nii vihased: riik tahtis ise midagi sellist käivitada, kuid alles kuskil ja kunagi.